**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

--------- ------------ 2019 թվականի N ----- -Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՐՏԻ 30-Ի N 342-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ԵՎ ՀԱՇՏՈՒԹՅԱՆ ՀԱՄԱՁԱՅՆԱԳԻՐ ԿՆՔԵԼՈՒ ՄԱՍԻՆ**

Ղեկավարվելով Հայաստանի Հանրապետության Սահմանադրության 146-րդ հոդվածի 4-րդ մասի և «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածի դրույթներով Հայաստանի Հանրապետության կառավարությունը որոշում է.

 1. Ուժը կորցրած ճանաչել Հայաստանի Հանրապետության կառավարության 2017 թվականի մարտի 30-ի «**Գյուղատնտեսական տեխնիկայի կայանի կազմակերպման մասին**» N 342-Ն որոշումը։

 2. Հաստատել Հայաստանի Հանրապետության գյուղատնտեսության նախարարության և «Նաս Ջեներալ Թրեյդինգ» սահմանափակ պատասխանատվությամբ ընկերության միջև կնքվող հաշտության համաձայնագիրը՝ համաձայն հավելվածի։

3. Սույն որոշման 2-րդ կետով նախատեսված համաձայնագրի հիման վրա 3 միավոր տրակտորներն ընդունելու նպատակով ստեղծել հանձնաժողով՝ դրա կազմում ընդգրկելով Հայաստանի Հանրապետության գյուղատնտեսության նախարարության (մեկ անդամ), Հայաստանի Հանրապետության պետական եկամուտների կոմիտեի (մեկ անդամ), Հայաստանի Հանրապետության տնտեսական զարգացման և ներդրումների նախարարության պետական գույքի կառավարման կոմիտեի (մեկ անդամ) և Հայաստանի Հանրապետության ոստիկանության ճանապարհային ոստիկանության (մեկ անդամ) ներկայացուցիչների։

 4. Հայաստանի Հանրապետության գյուղատնտեսության նախարարին՝

 1) Հայաստանի Հանրապետության գյուղատնտեսության նախարարության և «Նաս Ջեներալ Թրեյդինգ» սահմանափակ պատասխանատվությամբ ընկերության միջև 2017 թվականի հոկտեմբերի 19-ին կնքված ՀՀ ԳՆ-ԲՄԱՊՁԲ-17/2-ԳՏՊՏ-54 պայմանագրի (այսուհետ՝ պայմանագիր) շրջանակներում ապահովել դատարանից հայցը հետ վերցնելու գործընթացը,

 2) կազմակերպել Հայաստանի Հանրապետության գյուղատնտեսության նախարարության և «Նաս Ջեներալ Թրեյդինգ» սահմանափակ պատասխանատվությամբ ընկերության միջև կնքվող հաշտության համաձայնագրի կնքման գործընթացը,

 3) սույն որոշումն ուժի մեջ մտնելուց հետո մեկամսյա ժամկետում առաջարկ ներկայացնել սույն որոշման հավելվածով հաստատված համաձայնագրով ընդունված 3 միավոր տրակտորի մաքսազերծման, 7 միավոր տրակտորի «Ապավեն Տերմինալ» փակ բաժնետիրական ընկերության ժամանակավոր պահպանման պահեստում` պահպանման հետ կապված ծախսերը, ինչպես նաև պայմանագրի ապահովման գումարը և այլ ծախսերը Հայաստանի Հանրապետության պետական բյուջեի պահուստային ֆոնդից կատարելու վերաբերյալ,

4) սույն որոշումն ուժի մեջ մտնելուց հետո 10-օրյա ժամկետում հաստատել սույն որոշման 3-րդ կետով նախատեսված հանձնաժողովի անհատական կազմը։

 5. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Հավելված
ՀՀ կառավարության 2019 թվականի
--------------- ------ի N --------Ն որոշման**

Հաշտության համաձայնագիր

ք. Երևան «----»---------- 2019թ.

Հայաստանի Հանրապետության ------------------------------------ նախարարությունը դեմս ----------------------------------- ----------------------------------ի (այսուհետ՝ Կողմ 1) մի կողմից և «Նաս Ջեներալ Թրեյդինգ» սահմանափակ պատասխանատվությամբ ընկերությունը ի դեմս ----------------------------------------------------ի (այսուհետ՝ Կողմ 2) մյուս կողմից, (այսուհետ միասին Կողմեր) կնքեցին սույն հաշտության համաձայնագիրը (այսուհետ՝ համաձայնագիր) հետևյալի մասին.

1. Սույն համաձայնագրով Կողմերը պայմանավորվեցին կանոնակարգել գյուղատնտեսական տեխնիկայի (Case IH magnum 310 մակնիշի տրակտորները (այսուհետ՝ ապրանք) հանձնման-ընդունման գործընթացը։

2. Կողմ 1-ը պարտավորվում է

1) Կողմ 2-ից ընդունել համաձայնագրի թիվ 1 հավելվածով նախատեսված 3 միավոր ապրանքը։

 2) Կողմ 2-ից ապրանքն ընդունել «Ապավեն Տերմինալ» փակ բաժնետիրական ընկերության ժամանակավոր պահպանման պահեստում։

 3) Կատարել սույն համաձայնագրի 2-րդ կետի 1-ին ենթակետի համաձայն ընդունած ապրանքի մաքսազերծման աշխատանքներն ու վճարումները։

 4) Կատարել «Ապավեն Տերմինալ» փակ բաժնետիրական ընկերության ժամանակավոր պահպանման պահեստում պահպանվող 7 միավոր ապրանքի մինչև սույն համաձայնագրի 2-րդ կետի 1-ին ենթակետի համաձայն հանձնման օրը ձևավորված պարտավորությունները՝ համաձայն «Ապավեն Տերմինալ» փակ բաժնետիրական ընկերության կողմից ներկայացված հաշիվ ապրանքագրի։

 5) Սույն համաձայնագրի 2-րդ կետի 1-ին ենթակետի համաձայն՝ ապրանքի ընդունումից հետո ողջամիտ ժամկետում ապահովել ՀՀ գյուղատնտեսության նախարարության և «Նաս Ջեներալ Թրեյդինգ» սահմանափակ պատասխանատվությամբ ընկերության միջև 2017 թվականի հոկտեմբերի 19-ին կնքված ՀՀ ԳՆ-ԲՄԱՊՁԲ-17/2-ԳՏՊՏ-54 պայմանագրի ապահովման գումարի վերադարձը Կողմ 2-ին։

 6) Սույն համաձայնագրի 2-րդ կետի 1-ին ենթակետի համաձայն՝ ապրանքի ընդունումից հետո ողջամիտ ժամկետում հրաժարվել ՀՀ գյուղատնտեսության նախարարության և «Նաս Ջեներալ Թրեյդինգ» սահմանափակ պատասխանատվությամբ ընկերության միջև 2017 թվականի հոկտեմբերի 19-ին կնքված ՀՀ ԳՆ-ԲՄԱՊՁԲ-17/2-ԳՏՊՏ-54 պայմանագրի շրջանակներում ՀՀ ներմուծված 4 միավոր ապրանքի համար մաքսային մարմնում որպես հայտարարատու հանդես գալուց։

 7) Իր իրավասության շրջանակներում ձեռնարկել համապատասխան միջոցներ Կողմ 2-ի կողմից «Ապավեն Տերմինալ» փակ բաժնետիրական ընկերության ժամանակավոր պահպանման պահեստում մնացած 4 միավոր գույքը տնօրինելու նպատակով։

 8) Սույն համաձայնագրի 2-րդ կետի 1-ին ենթակետի համաձայն՝ ապրանքի ընդունումից հետո հրաժարվել ՀՀ գյուղատնտեսության նախարարության և «Նաս Ջեներալ Թրեյդինգ» սահմանափակ պատասխանատվությամբ ընկերության միջև 2017 թվականի հոկտեմբերի 19-ին կնքված ՀՀ ԳՆ-ԲՄԱՊՁԲ-17/2-ԳՏՊՏ-54 պայմանագրի շրջանակներում կողմ 2-ին վճարված 542725.89 (հինգ հարյուր քառասուներկու հազար յոթ հարյուր քսանհինգ ամբողջ ութսունինը) ԱՄՆ դոլարին համարժեք 274772312 (երկու հարյուր յոթանասունչորս միլիոն յոր հարյուր յոթանասուներկու հազար երեք հարյուր տասներկու) ՀՀ դրամ կանխավճարը հետ պահանջելուց։

 3. Կողմ 2-ը պարտավորվում է

 1) Կողմ 1-ին հանձնել համաձայնագրի թիվ 1 հավելվածով նախատեսված 3 միավոր ապրանքը։

 2) Ապրանքը հանձնել Կողմ 1-ին «Ապավեն Տերմինալ» փակ բաժնետիրական ընկերության ժամանակավոր պահպանման պահեստում։

 3) Սույն համաձայնագրի 2-րդ կետի 1-ին ենթակետի համաձայն՝ ապրանքի հանձնումից հետո մնացած 4 միավոր ապրանքը տնօրինել իր միջոցներով։

 4. Կողմերը ընդունում են, որ սույն համաձայնագրի կնքման պահից դադարում են ՀՀ գյուղատնտեսության նախարարության և «Նաս Ջեներալ Թրեյդինգ» ՍՊԸ-ի միջև 2017 թվականի հոկտեմբերի 19-ին կնքված ՀՀ ԳՆ-ԲՄԱՊՁԲ-17/2-ԳՏՊՏ-54 սահմանափակ պատասխանատվությամբ ընկերության պայմանագրով սահմանված իրավունքներն ու պարտականությունները։

 5. Կողմերն ընդունում են, որ սույն համաձայնագրի կնքման պահից չեն կարող միմյանց այլ պահանջներ ներկայացնել, քան սույն համաձայնագրի կատարման համար անհրաժեշտ պահանջները։

 6. Կողմերն ընդունում են, որ սույն համաձայնագրի կնքման պահից հրաժարվում են դատական կարգով պահանջներ ներկայացնելուց, բացառությամբ սույն համաձայնագրի կատարման շրջանակներում։

 7. Սույն համաձայնագիրը կազմված է ---- էջից, կնքվում է --- օրինակից, որոնք ունեն հավասարազոր իրավաբանական ուժ, յուրաքանչյուր կողմին տրվում է մեկական օրինակ։

 8. Սույն համաձայնագիրն ուժի մեջ է մտնում կողմերի ստորագրման պահից և գործում է մինչև կողմերի պայմանագրով ստանձնած պարտավորությունների ողջ ծավալով կատարումը։

Կողմ 1 Կողմ 2

 ՀԻՄՆԱՎՈՐՈՒՄ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՐՏԻ 30-Ի N 342-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ԵՎ ՀԱՇՏՈՒԹՅԱՆ ՀԱՄԱՁԱՅՆԱԳԻՐ ԿՆՔԵԼՈՒ ՄԱՍԻՆ**

1. **Անհրաժեշտությունը**

**Նախագծի ընդունման անհրաժեշտությունը պայմանավորված է** գյուղատնտեսական տեխնիկայի կայանի կազմակերպման ծրագրի իրականացման հետ կապված խոչընդոտները վերացնելու հ**անգամանքով։**

1. **Ընթացիկ իրավիճակը և խնդիրները**

ՀՀ կառավարության 2017 թվականի մայիսի 18-ի նիստի N 20 արձանագրային որոշման 37-րդ կետով հաստատվել է «Իդաս» ՍՊԸ-ի կողմից ներկայացված գյուղատնտեսական տեխնիկայի կայանի կազմակերպման ծրագիրը, որի համար ՀՀ պետական բյուջեից հատկացվել է 700 մլն ՀՀ դրամ և գյուղատնտեսական տեխնիկայի մատակարարման մրցույթի հաղթող է ճանաչվել Նաս Ջեներալ Թրեյդինգ» ՍՊԸ-ն (այսուհետ՝ Մատակարար)։ Վերջինիս և Գյուղատնտեսության նախարարության միջև 19.10.2017 թվականին կնքվել է պետության կարիքների համար ապրանքի մատակարարման թիվ ՀՀ ԳՆ-ԲՄԱՊՁԲ-17/2/ԳՏՊՏ-54 պայմանագիրը՝ 635 600 000 ՀՀ դրամ արժեքով, թվով 7 հատ Case IH magnum 310 մակնիշի տրակտորների համար։ Մատակարարման գործընթացի ձգձգման արդյունքում ներմուծված 7 միավոր տրակտորները դեռևս 2018 թվականի փետրվար ամսից գտնվում են մաքսային պահեստում, ինչով պայմանավորված անհրաժեշտություն է առաջացել լուծելու վերը նշված ծրագրի նպատակահարամարության և ներմուծված տրակտորների հետագա տնօրինման խնդիրը։

**3. Տվյալ բնագավառում իրականացվող քաղաքականությունը.**

 Ուղղված է գյուղատնտեսական տեխնիկայի կայանի կազմակերպման ծրագրի իրականացման հետ կապված խոչընդոտների վերացնելուն**։**

**4. Կարգավորման նպատակը և բնույթը**

Ներկայացված նախագծի ընդունամաբ կլուծվենգյուղատնտեսական տեխնիկայի կայանի կազմակերպման ծրագրի նպատակահարմարության և ներմուծված տրակտորների հետագա տնօրինման հետ կապված հարցերը։

**4. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է գյուղատնտեսության նախարարության կողմից:

**5. Ակնկալվող արդյունքը.**

Նախագծի ընդունմամբ արդյունքում Հայաստանի Հանրապետությունը 542725.89 (հինգ հարյուր քառասուներկու հազար յոթ հարյուր քսանհինգ ամբողջ ութսունինը) ԱՄՆ դոլարին համարժեք 274772312 (երկու հարյուր յոթանասունչորս միլիոն յոր հարյուր յոթանասուներկու հազար երեք հարյուր տասներկու) ՀՀ դրամի դիմաց կընդունի 3 միավոր տրակտորները և ուժը կորցրած կճանաչվի **Հայաստանի Հանրապետության կառավարության 2017 թվականի մարտի 30-Ի «Գյուղատնտեսական տեխնիկայի կայանի կազմակերպման մասին» N 342-Ն որոշումը։**

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՐՏԻ 30-Ի N 342-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ԵՎ ՀԱՇՏՈՒԹՅԱՆ ՀԱՄԱՁԱՅՆԱԳԻՐ ԿՆՔԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ**

**«Հայաստանի Հանրապետության կառավարության 2017 թվականի մարտի 30-Ի N 342-Ն որոշումն ուժը կորցրած ճանաչելու և հաշտության համաձայնագիր կնքելու մասին» ՀՀ կառավարության որոշման նախագծի ընդունման** կապակցությամբ անհրաժշտություն է առաջանում կատարել փոփոխություններ և լրացումներ Հայաստանի Հանրապետության կառավարության 2018 թվականի դեկտեմբերի 27-ի թիվ 1515-Ն որոշման մեջ:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՐՏԻ 30-Ի N 342-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ԵՎ ՀԱՇՏՈՒԹՅԱՆ ՀԱՄԱՁԱՅՆԱԳԻՐ ԿՆՔԵԼՈՒ ՄԱՍԻՆ»** **ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

**«Հայաստանի Հանրապետության կառավարության 2017 թվականի մարտի 30-Ի N 342-Ն որոշումն ուժը կորցրած ճանաչելու և հաշտության համաձայնագիր կնքելու մասին**» **ՀՀ կառավարության որոշման նախագծի ընդունման** կապակցությամբ Հայաստանի Հանրապետության պետական բյուջեում ծախսերի և եկամուտների էական փոփոխություն չի առաջանում: